KOMISSION ASETUS (ETY) N:o 1098/68, annettu 27 päivänä heinäkuuta 1968, maito- ja maitotuotealan vientitukia koskevista yksityiskohtaisista säännöistä



Virallinen lehti nro L 184 , 29/07/1968 s. 0010 - 0012

Suomenk. erityispainos Alue 3 Nide 2 s. 0116

Tanskank. erityispainos: Sarja I Alue 1968(II) s. 0372

Ruotsink. erityispainos Alue 3 Nide 2 s. 0116

Englannink. erityispainos: Sarja I Alue 1968(II) s. 0376

Kreikank. erityispainos: Luku 03 Nide 3 s. 0145

Espanjank. erityispainos: Luku 03 Nide 2 s. 0215

Portugalink. erityispainos: Luku 03 Nide 2 s. 0215



KOMISSION ASETUS (ETY) N:o 1098/68, annettu 27 päivänä heinäkuuta 1968, maito- ja maitotuotealan vientitukia koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 17 artiklan 4 kohdan, sekä katsoo, että 28 päivänä kesäkuuta 1968 annetussa neuvoston asetuksessa (ETY) N:o 876/68(2) annetaan yleiset säännöt maito- ja maitotuotealan vientitukien myöntämisestä ja määritellään niiden suuruuden vahvistamisperusteet; tämän asetuksen soveltaminen edellyttää tiettyjä tarkennuksia, asetuksen (ETY) N:o 804/68 10 artiklan mukaisesti yhteisössä tuotetulle ja eläinten ruokintaan käytettävälle rasvattomalle maitojauheelle myönnetään tukea; rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annetussa neuvoston asetuksessa (ETY) N:o 986/68(3) säädetään, että mainittua tukea myönnetään ainoastaan denaturoidulle tai rehuseoksiksi jalostetulle rasvattomalle maitojauheelle; tällaisen rasvattoman maitojauheen, johon on mahdollisesti lisätty sokeria tai maitorasvaa, vientiin ei saisi myöntää suurempaa tukea kuin tuen huomioon ottaen katsotaan välttämättömäksi, nimikkeen 04.02 maidosta ja sokerista koostuvien tuotteiden hinnat vahvistetaan niiden osien hintojen perusteella; tästä syystä tuki olisi vahvistettava näiden osien perusteella; tästä syystä tuki olisi vahvistettava näiden osien prosenttiosuuden perusteella; sakkaroosiprosentin osalta voidaan ottaa huomioon summa, joka on säädetty sokerialan yhteisestä markkinajärjestelystä 18 päivänä joulukuuta 1967 annetun neuvoston asetuksen (ETY) N:o 1009/67(4) 1 artiklan 1 kohdan d osassa tarkoitettujen tuotteiden tuen laskemiseksi; lisäksi näyttää olevan suotavaa rajata tuki sakkaroosipitoisuuteen tapauksissa, joissa tuki myönnetään sokerialalla voimassa olevan asetuksen nojalla, on tarpeen perustaa määräpaikkoina olevat vyöhykkeet kilpailutilanteen, markkinatilanteen tai kolmansien maiden etäisyyden perusteella, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Vahvistettaessa tukea: a) nimikkeeseen 04.02 kuuluvalle denaturoidulle maitojauheelle sekä b) nimikkeen ex 23.07 B tuotteille, jotka ovat ryhmän N:o 2 osa, otetaan huomioon eläinten ruokintaan tarkoitetulle tai rehujen valmistukseen käytettävälle rasvattomalle maitojauheelle myönnettävät tuet. 2 artikla 1. Alanimikkeeseen 04.02 B kuuluville tuotteille myönnettävä tuki on seuraavien osien summa: a) maitotuotteiden määrän huomioon ottamiseksi tarkoitettu osa; b) lisätyn sakkaroosin määrän huomioon ottamiseksi tarkoitettu osa. Tämä osa otetaan kuitenkin huomioon ainoastaan, jos lisätty sakkaroosi on valmistettu yhteisössä korjatuista sokeriruo'oista tai sokerijuurikkaista. 2. Alanimikkeeseen 04.02 B II a) kuuluvien tuotteiden osalta 1 kohdan a alakohdassa tarkoitettu osa vahvistetaan 100 kilogrammalle kokonaista tuotetta. Muiden 1 kohdassa tarkoitettujen tuotteiden osalta 1 kohdan a alakohdassa tarkoitettu osa lasketaan kertomalla perussumma kyseisessä tuotteessa olevien maitotuotteiden pitoisuudella. Edellisessä alakohdassa tarkoitettu perussumma on tuki, joka vahvistetaan kokonaisessa tuotteessa olevalle 1 kilogrammalle maitotuotetta. 3. Edellä 1 kohdan b alakohdassa tarkoitettu osa lasketaan kertomalla asetuksen N:o 1009/67/ETY 1 artiklan 1 kohdan d alakohdassa tarkoitettujen tuotteiden vientipäivänä voimassa olevan tuen perussumma kokonaisen tuotteen sakkaroosipitoisuudella. Jos tuki vahvistetaan ennakolta, edellisessä alakohdassa tarkoitettu huomioon otettava perussumma on kuitenkin vientitodistushakemuksen anomispäivänä voimassa oleva summa, jota tarvittaessa tarkistetaan valkosokerin interventiohinnan muutoksen perusteella. 3 artikla Määräpaikkoina olevat vyöhykkeet, jotka voidaan ottaa huomioon tukia vahvistettaessa, vahvistetaan liitteessä. 4 artikla Tässä asetuksessa tarkoitetut tuotteet ja tullinimikkeet määritellään tuoteryhmien määrittämisestä ja maksuja koskevista erityisistä säännöksistä maito- ja maitotuotealalla 28 päivänä kesäkuuta 1968 annetun neuvoston asetuksen (ETY) N:o 823/68(5) liitteissä. 5 artikla Tämä asetus tulee voimaan 29 päivänä heinäkuuta 1968. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1968. Komission puolesta Puheenjohtaja Jean REY (1) EYVL N:o L 148, 28.6.1968, s. 13 (2) EYVL N:o L 155, 3.7.1968, s. 1 (3) EYVL N:o L 169, 18.7.1968, s. 4 (4) EYVL N:o 308, 18.12.1967, s. 1 (5) EYVL N:o L 151, 30.6.1968, s. 3 LIITE VYÖHYKE A Burundi Kamerun Kongo (Brazzaville) Kongo (Kinshasa) Norsunluurannikko Dahomey Gabon Guinea Ylä-Volta Madagaskar Mauritania Keski-Afrikan tasavalta Ruanda Senegal T Osad Togo VYÖHYKE B Meksiko Väli-Amerikan maat Etelä-Amerikan maat Pienet ja Isot Antillit VYÖHYKE C Aasian maat Iranista itään päin, mukaan lukien Aasian puoleinen Neuvostoliitto ja Intian valtameren sekä Tyynen valtameren saaret 60:nneltä pituuspiiriltä 180:nnelle pituuspiirille lukuun ottamatta Australiaa, Uutta-Seelantia ja Japania. VYÖHYKE D Neuvostoliitto ja muut Euroopan maat tai alueet, jotka soveltavat valtionkaupan järjestelmää.